Syin ɣer-s, deg uḥric “Tuγalin γer ifut lḥal”, yuɣal-d wawal “tibbehbi” snat n tikkal s snat n tɣura, amaɣun “yebbehban” d yisem “tibbehbi”, i tessemres Cabḥa mi teddukel akked Sliman seg sbiṭar n yimeslab s axxam. Mmarḍen-asen deg ubrid sin n yimakaren, seg tuggdi-nni tessugen-d Sliman s tugniwin icemten. Tikkelt d waɣzen, tikkelt tesseɛwaj-as akk ṣṣura-s, tikkelt d ameslub i yeskecmen iman-is ɣer sbiṭar n yimeslab. Tanfalit “aḍu n tibbehbi” tebɣa ad d-tini yis-s belli tibbehbi i yettaṭṭafen wid yetɛeqlen, teğhed am waḍu, tessefsad, maca ur tettdummu ara, tettɛeddi.